stanford-oval/wikipedia huggingface dataset:
University of East Anglia Climatic Research Unit

| Climatic Research Unit |
| --- | --- |
 Itä-Anglian yliopiston Hubert Lambin mukaan nimetty rakennus, joka on ollut yliopiston ilmastotutkimusyksikön käytössä (2009).
Tutkimuslaitoksen tiedot
Perustettu:  1972
Sijainti:  Norwich, Iso-Britannia
Yliopisto:  Itä-Anglian yliopisto
Tutkimusala:  ilmastonmuutos
Työntekijöiden määrä:  n. 30 (2009)
Johtaja:  Philip D. Jones
Climatic Research Unit (CRU) eli (suom. ilmastontutkimusyksikkö) on osa englantilaista Itä-Anglian yliopistoa ja brittilehdistö mainitsee sen yhtenä johtavista ilmastomuutosta tutkivista tutkimuslaitoksista.
Yksikkö perustettiin 1972 yliopiston ympäristötieteiden laitoksen alaisuuteen Itä-Angliaan Norwichiin ilmastotutkija Hubert H. Lambin (1913–1997) johdolla. Vuodesta 1998 lähtien yksiköä on johtanut, ensin jaetusti (1998–2004) ja sitten yksin, professori Philip D. Jones.
Yksikössä työskenteli 2009 kolmisenkymmentä tutkijaa, ja sen toiminta on lähes yksinomaan ulkopuolisen rahoituksen varassa. Rahoittajia ovat eri yhteisöt ja järjestöt, ministeriöt ja hallitustenväliset elimet, kuten myös kaupan ja teollisuuden alan yritykset. Vielä vuonna 2007 yksikön 15 hengestä vain kolmen palkan maksoi kokonaan yliopisto.
Tutkimuslaitos on saanut osakseen kritiikkiä kieltäydyttyään luovuttamasta raporttiensa pohjana olevaa dataa muun muassa CRU:ta arvostelevalle Stephen McIntyrelle. Ilmastoskeptikot ovat väittäneet tutkimusyksikön pantanneen jo vuosia tutkimustietoa ja estäneen muita tutkijoita pääsemästä tarkastelemaan laitoksen ilmastoaineistoa.
Marraskuun 2009 tapahtumat

Internetiin levisi 19.–20. marraskuuta 2009 CRU:hun kohdistuneen krakkeroinnin seurauksena yli tuhat sähköpostia ja kolme tuhatta asiakirjaa. Yliopiston edustajat vahvistivat tietomurron, mutta eivät vielä pystyneet kertomaan, kuinka iso osa aineistosta oli aitoa.
Useat tutkijat ja muut viestien lähettäjät ja vastaanottajat vahvistivat omien viestiensä olevan aitoja. Keskustelupalstoilla viesteistä esiteltiin osia, joiden väitettiin osoittavan tutkijoiden vääristelleen ilmastonmuutokseen liittyviä tutkimustuloksia. Pennsylvanian yliopiston professorin Michael Mannin mukaan verkkokeskustelijat irrottivat sanoja "täydellisesti asiayhteydestään saadakseen tyhjänpäiväisen keskustelun vaikuttamaan rikolliselta". Samaa mieltä oli myös NASAn tutkija Gavin Schmidt.
Teon ja sen ajoituksen syynä arveltiin olleen Kööpenhaminan ilmastokokous joulukuussa 2009.
Riippumattomissa tutkimuksissa CRU:n toiminta todettiin rehelliseksi, mutta CRU sai moitteita siitä, ettei kaikkea tietoa oltu jaettu tietoja pyytäneille.
Aiheesta muualla

Climatic Research Unit
Hassan Maikal

Hassan Maikal (s. 1996 Tampere) on suomalainen rap- ja r'n'b-artisti.  Artistiuransa lisäksi on toiminut tubettajana ja vaikuttajana. Hän tehnyt esimerkiksi kouluvierailuja, joilla hän on kertonut tarinaansa. Maikal levyttää Sonylle, ja hänen esikoisalbuminsa Betonitarha julkaistiin toukokuussa 2021. Levyn on tuottanut Alvar Yrjänä Escart. Albumi kertoo muun muassa yhteisöllisestä elämästä Kontulassa, mutta käsittelee myös yksinäisyyttä ja epävarmuutta.
Diskografia > Albumit

Betonitarha (2021)
Ilmaista terapiaa (2024)
Diskografia > EP:t

Erilainen (2018)
Diskografia > Singlet

"Hengitä" (2018)
"Erilainen" (2018)
"Stressii ei oo" (2018)
"Myöhäst" (2020)
"Hullu" ft. Lukas Leon (2020)
"Tänään" (2020)
"Yksinäistä" ft. IBE (2021)
Diskografia > Vierailijana

"Tottunut pimeään" – Lukas Leon (2020)
"Menetän sut" – F (2021)
Herald Sun

Herald Sun on Melbournessa ilmestyvä päivittäinen tabloid-tyylinen sanomalehti. Sitä julkaisee The Herald and Weekly Times, joka on yhdysvaltalaisen News Corp:iin kuuluvan News Corp Australian tytäryhtiö. Lehti ilmestyi ensimmäisen kerran 8. lokakuuta 1990, kun sisarlehdet The Herald ja The Sun News-Pictorial yhdistyivät. Herald Sunin levikki on 515 000, ja se on luetuin australialainen sanomalehti.
Aiheesta muualla

Viralliset sivut (englanniksi)
U.D.O.

| U> D.O. |
| --- | --- |

 U.D.O. esiintymässä Wacken Open Air -festivaalissa vuonna 2018.
Tiedot
Toiminnassa:  1987–1991 1996–
Tyylilaji:  heavy metal
Kotipaikka:   Solingen, Saksa
Laulukieli:  englanti
Jäsenet:  Udo Dirkschneider, laulu   Sven Dirkschneider, rummut   Andrei Smirnov, soolokitara   Dee Dammers, soolokitara   Tilen Hudrap, basso  
Entiset jäsenet:  Igor Gianola, soolokitara (1999–2012)  Jurgen Graf, soolokitara (1997–1999)  Frank Fricke, soolokitara (1991–1992)  Andy Susemihl, soolokitara (1987–1990, 1991)  Wolla Bohm, soolokitara (1990)  Bill Hudson, soolokitara (2017-2018)  Kasperi Heikkinen, soolokitara (2013-2017)  Stefan Kaufmann, soolokitara (1996–2012)  Stefan Schwarzmann, rummut (1988–1991, 1996–1999)  Lorenzo Milani, rummut (2000–2004)  Francesco Jovino, rummut (2005–2015)  Dieter Rubach, bassokitara (1987–1989)  Thomas Smuszynski, bassokitara (1989–1991)  Fitty Wienhold, bassokitara (1996–2018) 
Levy-yhtiö:  AFM Records   Breaker Records   GUN Records   RCA Records  
Aiheesta muualla
Kotisivut
Infobox OKNimi-testi OK: 
U.D.O. on Udo Dirkschneiderin vuonna 1987 perustama saksalainen heavy metal -yhtye. U.D.O. oli toiminnassa vuoteen 1992 saakka, kunnes Dirkschneider palasi laulajaksi Accept-yhtyeeseen. Acceptin hajottua toisen kerran, Dirkschneider kokosi U.D.O:n uudelleen vuonna 1996.
Historia > Yhtyeen alkuvuodet (1987–1992)

Udo Dirkschneider perusti U.D.O.-yhtyeen lähdettyään Acceptista vuonna 1987. Accept luovutti ensimmäistä sooloalbumia varten materiaalia, jonka U.D.O. julkaisi vuonna 1987 nimellä Animal House. Debyyttialbumia seurasi lämmittelykiertue Guns N’ Rosesin kanssa Yhdysvalloissa.
U.D.O:n ensimmäisessä kokoonpanossa soittivat Warlockissa soittaneet kitaristi Peter Szigeti ja basisti Frank Rittel sekä heidän tuttavansa rumpali Thomas Franke. Toiseksi kitaristiksi valittiin Sinnerin entinen kitaristi Mathias Dieth, josta tuli yhtyeen ykköskitaristi.
Ensimmäisinä vuosina miehistössä tapahtui useita muutoksia.  Yhtyeen toiseen levyyn mennessä Szigeti, Rittel ja Franke irtisanottiin ja korvattiin kitaristi Andy Susemihlilla, basisti Thomas Smuszynskilla ja rumpali Stefan Schwarzmannilla.
Toinen levy Mean Machine ilmestyi tammikuussa 1989 ja yhtye markkinoi sitä kiertämällä Eurooppaa Ozzy Osbournen kanssa. Kolmas levy Faceless World ilmestyi vuonna 1990. Susemihl lähti yhtyeestä ennen Faceless Worldin nauhoituksia ja hänet korvattiin kitaristi Wolla Böhmillä. Tällä kokoonpanolla tehtiin vuonna 1991 ilmestynyt  neljäs levy, Timebomb.
Kitaristi Mathias Dieth oli Dirkschneiderin lisäksi ainoa jäsen, joka oli yhtyeessä vuoteen 1992, jolloin yhtye jäi tauolle muutamaksi vuodeksi Dirkschneiderin palatessa Acceptiin.
Historia > Toinen kausi (1996–2004)

Yhtye aktivoitui jälleen 1996. Aikaisemmasta kokoonpanosta yhtyeeseen tulivat Dirkschneiderin lisäksi kitaristi Mathias Dieth ja rumpali Stefan Schwarzmann. Dirkschneider pyysi yhtyeeseen toiseksi kitaristiksi Acceptin entisen rumpalin Stefan Kaufmannin ja sekä basisti Michael Vossin. Tällä kokoonpanolla he osallistuvat Judas Priest -tribuuttilevyn Legends of Metalin tekemiseen. Tämän jälkeen vain Schwarzmann ja Kaufmann jäivät yhtyeeseen ja vuoden 1997 Solid-levyllä yhtyeessä soittavat uusina jäseninä Bullet yhtyeestä tutut kitaristi Jürgen Graf ja basisti Fitty Wienhold. Stefan Kaufmannista ja Fitty Wienholdista muodostui yhtyeen perusta  Dirkschneiderin rinnalle vuosikymmeniksi.
Yhtye julkaisi nopesti kaksi uutta levyä: No Limits ilmestyi 1998 ja vain vuotta myöhemmin julkaistiin levy Holy. Levyjen välissä tapahtui jälleen jäsenistön vaihdoksia. Schwarzmann jätti yhtyeen No Limitsin jälkeen, hänet korvasi Lorenzo Milani. Kitaristi Jürgen Graft erotettiin päihdeongelman vuoksi ja hänen tilalleen yhtyeeseen tuli Igor Gianola.
Vuoden 2002 ilmestyneessä Man and Machine -levyllä kappaleessa ”Dancing with an Angel” Dirkschneider esittää duetton Warlockin laulaja Doro Peschin kanssa. Pari vuotta myöhemmin yhtye teki levyn Thunderball (2004).
Historia > Kolmas kausi (2005–2015)

Kesällä 2005 Udo Dirkschneider esiintyi Acceptin kanssa festivaaleilla eri puolella Eurooppaa.
Yhtyeen kymmenes levy, Mission No. X, ilmestyi vuonna syksyllä 2005. Levy oli ensimmäinen levy, jossa rumpalina on Francesco Jovino. Mission No. X levystä alkoi aikakausi, jossa yhtyeen jäsenistössä ei tapahtunut muutoksia kahdeksaan vuoteen. Yhtye julkaisi tällä kokoonpanolla vielä kolme levyä: Mastercutor (2007), Dominator (2009) ja Rev-Raptor (2011).
Vuonna 2012 U.D.O:n juhlakeikalla Wacken Open Airissa vieraili yhtyeen entisiä jäseniä, sekä muusikot Mr. Lordi ja Doro Pesch.
Vuosi Rev-Raptorin julkaisun jälkeen kitaristi Stefan Kaufmann jätti yhtyeen terveydellisistä syistä. Hänet korvattiin Andrei Smirnovilla, jonka kanssa yhtye teki seuraavan levynsä, Steelhammerin, vuonna 2013. Ennen levyttämistä kitaristi Igor Gianola lähti yhtyeestä, ja hänet korvattiin suomalaisella Kasperi Heikkisellä vuonna 2013. Heikkinen liittyi yhtyeeseen vasta kun levy oli nauhoitettu. Yhtyeen viidestoista levy, Decadent, julkaistiin vuoden 2015 alussa.
Historia > Back to the Roots -kiertue ja U.D.O:n paluu (2016–)

Vuonna 2016 Dirkschneider aloitti Back to the Roots -kiertueen, jossa yhtye soitti ainoastaan vanhoja Acceptin kappaleita. Alun perin yhtyeellä oli tarkoitus soittaa vain 10–15 keikkaa mutta koska yleisö piti näkemästään, kiertue sai jatkoa. Kiertue kesti yli 2 vuotta ja siitä julkaistiin tuplalivealbumi, Back to the Roots: Accepted, vuonna 2017. Kiertueen jälkeen Dirkschneider ei enää aio esittää U.D.O:n kanssa Acceptin kappaleita.
Vuosien 2015 ja 2018 välillä yhtyeessä oli useita miehistönvaihdoksia: Francesco Jovinon jättäessä yhtyeen vuonna 2015, hänen tilalleen yhtyeen rumpaliksi valittiin Dirkschneiderin tuolloin 21-vuotias poika Sven Dirkschneider. Kasperi Heikkisen lähdettyä yhtyeestä, hänen tilalleen valittiin brasilialainen Bill Hudson maaliskuussa 2017. Hudson erotettiin yhtyeestä vain vuotta myöhemmin ja hänet korvasi vuoden 2018 kesällä tilapäisesti kiertueiden ajaksi yhtyeen aikaisempi kitaristi Stefan Kaufmann.
Samana syksynä basisti Fitty Wienhold jätti yhtyeen 22 vuoden jälkeen. Vaikka hän lopetti soittamisen yhtyeessä, hän lupasi olla yhtyeen apuna tarvittaessa laulunkirjoittajana ja neuvonantajana.
Vuonna 2018 yhtye lopetti Back to the Roots -kiertueen ja julkaisi levyn Steelfactory 31.8.2018. Lokakuussa U.D.O. ilmoitti, että yhtyeen uudet jäsenet ovat kitaristi Dee Dammers ja basisti Tilen Hudrap.
Joulukuussa 2022 basisti Tilen Hudrap ilmoitti jättävänsä yhtyeen.
Diskografia > Studioalbumit

Animal House (1988,  RCA Records)
Mean Machine (1989,  RCA Records)
Faceless World (1990,  RCA Records)
Timebomb (1991,  RCA Records)
Solid (1997,  GUN Records)
No Limits (1998,  GUN Records)
Holy (1999,  Breaker)
Man and Machine (2002,  Breaker)
Thunderball (2004,  AFM Records)
Mission No. X (2005,  AFM Records)
Mastercutor (2007,  AFM Records)
Dominator (2009,  AFM Records)
Rev-Raptor (2011,  AFM Records)
Steelhammer (2013,  AFM Records)
Decadent (2015,  AFM Records)
Steelfactory (2018,  AFM Records)
We Are One (2020,  AFM Records)
Game Over (2021,  AFM Records)
Touchdown (2023)
Aiheesta muualla

Tuotanto ruodinnassa: U.D.O. KaaosZine.
U.D.O.
| Udo Dirkschneider • Sven Dirkschneider • Andrei Smirnov • Dee Dammers • Tilen Hudrap |
| --- | --- |
Studioalbumit:  Animal House • Mean Machine • Faceless World • Timebomb • Solid • No Limits • Holy • Man and Machine • Thunderball • Mission No. X • Mastercutor • Dominator • Rev-Raptor • Steelhammer • Decadent • Steelfactory • We Are One • Game Over • Touchdown
Livealbumit:  "Live from Russia" • "Nailed to Metal – The Missing Tracks" • "Mastercutor Alive" • "Live in Sofia" • "Steelhammer - Live from Moscow" • "Navy Metal Night" • "Live in Bulgaria 2020 – Pandemic Survival Show"
EP:t:  24/7 • The Wrong Side of Midnight • Infected • Leatherhead
Singlet:  "They Want War" • "Heart of Gold" • "Faceless World" • "Two Faced Woman" • "Independence Day" • "Lovemachine" • "Dancing With An Angel" • "24/7" • "The Wrong Side of Midnight" • "Infected" • "Leatherhead" • "Metal Machine" • "Steelhammer" • "Decadent" • "Rising High" • "One Heart One Soul" • "Make the Move" • "Neon Diamond" • "We Are One" • "Metal Never Dies" • "Kids And Guns" • "Prophecy"
Videot:  "Nailed to Metal: The Complete History" • "Thudervision" • "Mastercutor Alive" • "Live in Sofia" • "Steelhammer: Live from Moscow" • "Navy: Metal Night" • "Live in Bulgaria 2020 – Pandemic Survival Show"
U.D.O:n konsertti toukokuussa 2004 Nürnberg Hirschissa.
Udo Dirkschneider Wacken Open Air 2015
Udo Dirkschneider ja kitaristi Andrei Smirnov Wacken Open Air 2015
Smurffit: Kadonnut kylä

| Smurffit: Kadonnut kylä> Smurfs: The Lost Village |
| --- | --- |

Ohjaaja:  Kelly Asbury
Käsikirjoittaja:  Stacey Harman, Pamela Ribon
Tuottaja:  Jordan Kerner
Säveltäjä:  Christopher Lennertz
Leikkaaja:  Bret Marnell
Valmistustiedot
Valmistusmaa:  Yhdysvallat
Tuotantoyhtiö:  Sony Pictures Animation
Levittäjä:  Columbia Pictures InterCom Netflix
Ensi-ilta:  Suomi 31. maaliskuuta 2017
Kesto:  90 min
Alkuperäiskieli:  englanti
Budjetti:  60 miljoonaa dollaria
Tuotto:  197,2 miljoonaa dollaria
Edeltäjä:  Smurffit 2
Aiheesta muualla
IMDb 
Elonet
AllMovie
Infobox OKNimi-testi OK: 
Smurffit: Kadonnut kylä (engl. Smurfs: The Lost Village) on kolmas Smurffit-animaatioelokuva, jonka on ohjannut Kelly Asbury. Elokuva ilmestyi keväällä 2017. Sen ensi-ilta Suomessa oli 31. maaliskuuta 2017. Edeltäjistään poiketen tässä elokuvassa myös Gargamel-velho ja hänen kissansa on animoitu. Syyskuussa 2021 Nickelodeon-kanavalla alkoi uusi Smurffit-animaatiosarja.
Elokuvassa salaperäinen kartta johdattaa päähenkilönä olevan Smurffiinan, Smurffikylän ainoan naispuolisen smurffin, ja hänen parhaat ystävänsä Välkyn, Tohelon ja Pattismurffin kilpajuoksuun Kielletyn metsän halki löytääkseen kadonneen kylän, jossa asuu toinen smurffikansa, ennen ilkeää Velhoa. Lisäksi elokuvassa käsitellään sitä, kuinka Smurffiina tuntee itsensä ulkopuoliseksi ollessaan eri sukupuolta kuin muut Smurffikylässä. Muilla smurffeilla on nimi liittyen heidän erityiseen osaamisalueeseensa, mutta Smurffiinalla ei.
Rooleissa > Alkuperäiset ääninäyttelijät

| 0 | 1 | 2 |
| --- | --- | --- |
|  Demi Lovato  | … |  Smurffiina   |
|  Danny Pudi  | … |  Välkky   |
|  Joe Manganiello  | … |  Pattismurffi   |
|  Jack McBrayer  | … |  Tohelosmurffi   |
|  Mandy Patinkin  | … |  Suursmurffi   |
|  Rainn Wilson  | … |  Gargamel   |
Rooleissa > Suomenkieliset ääninäyttelijät

| 0 | 1 | 2 |
| --- | --- | --- |
|  Diandra Flores  | … |  Smurffiina   |
|  Joonas Nordman  | … |  Välkky   |
|  Joonas Saartamo  | … |  Pattismurffi   |
|  Miro Lopperi  | … |  Tohelosmurffi   |
|  Tapio Liinoja  | … |  Suursmurffi   |
|  Mika Nuojua  | … |  Gargamel-velho   |
|  Satu Silvo  | … |  SmurffiPaju  |
Muissa rooleissa suomenkielisessä dubbauksessa ovat Myy Lohi, Mimosa Willamo, Reetta Korhonen, Annituuli Kasurinen, Antti LJ Pääkkönen, Akseli Herlevi, Henna Wallin, Osku Ärilä, Peter Kanerva, Roope Salminen, Saara Lehtonen, Taisto Oksanen, Valtteri Turunen, Yasmine Yamajako sekä Tiina Juntunen.
Sukuni salat

| Sukuni salat |
| --- | --- |

Tyyli:  tositelevisio
Kestoaika:  42 minuuttia
Alkuperämaa:   Suomi
Verkko:  MTV3
Esitetty:  15. helmikuuta 2021 –  12. kesäkuuta 2022
Tuotantokausia:  3
Jaksoja:  30
Tuotanto
Tuottaja(t):  Larissa Lounassalo
Vastaava(t) tuottaja(t):   Joona Kortesmäki  Suvi Salokoski  Antti Väisänen  Pia Louhivuori (MTV)  Sari Valtanen (MTV) 
Ohjaaja(t):   Timo Lampinen (kaudet 1–2)  Heli Lekka (kenttäohjaaja, kausi 1)  Marika Honkatukia (kenttäohjaaja, kausi 1)  Maarit Nissilä (kenttäohjaaja, kausi 2) 
Tuotantoyhtiö(t):  Warner Bros. International Television Production Finland Oy
Aiheesta muualla
IMDb
Sukuni salat on MTV3-kanavalla esitettävä tositelevisiosarja, jossa selvitetään tunnettujen suomalaisten sukutarinoita. Ohjelmaa juontaa Marja Hintikka. Ohjelman ensimmäinen tuotantokausi esitettiin kevättalvella 2021 ja toinen kausi keväällä 2022.
Päähenkilöiden sukutarinoita selvittää viisihenkisen käsikirjoittaja- ja tuotantotiimin lisäksi sukututkijoita, eri alojen tutkijoita, historioitsijoita ja asiantuntijoita. Tekijät haastattelevat päähenkilöiden sukulaisia ja kaikilta on otettu DNA-näyte. Selvityksiä varten tutkitaan myös muun muassa tuhansia lehtileikkeitä, valokuvia, kirkonkirjoja ja rikosrekisteriotteita.
Ohjelma perustuu brittiläiseen Who Do You Think You Are? -formaattiin. Samaan formaattiin pohjautuen on Suomessa aiemmin tehty Ylen esittämä Kuka oikein olet? -sarja (2012).
Jaksot > Ensimmäinen tuotantokausi

| Jakso | Päähenkilö | Ensiesitys MTV3:lla | Katsojaluvut |
| --- | --- | --- | --- |
| 1 | Krista Kosonen | 15. helmikuuta 2021 | 737 000 |
| 2 | Jukka Jalonen | 22. helmikuuta 2021 | 566 000 |
| 3 | Pete Parkkonen | 1. maaliskuuta 2021 | 608 000 |
| 4 | Suvi Teräsniska | 15. maaliskuuta 2021 | 493 000 |
| 5 | Aku Hirviniemi | 22. maaliskuuta 2021 | 435 000 |
| 6 | Jukka Hildén | 29. maaliskuuta 2021 | 409 000 |
| 7 | Maria Veitola | 12. huhtikuuta 2021 | 431 000 |
| 8 | Anne Kukkohovi | 19. huhtikuuta 2021 | 400 000 |
| 9 | Hjallis Harkimo | 26. huhtikuuta 2021 | 452 000 |
| 10 | Maria Guzenina | 3. toukokuuta 2021 | 378 000 |
↑  Keskikatsojamäärä televisiossa jakson ensiesityspäivänä.
Jaksot > Toinen tuotantokausi

| Jakso | Päähenkilö | Ensiesitys MTV3:lla | Katsojaluvut |
| --- | --- | --- | --- |
| 1 | Antti Tuisku | 3. huhtikuuta 2022 | 360 000 |
| 2 | Paula Noronen | 10. huhtikuuta 2022 | 332 000 |
| 3 | Michael Monroe | 17. huhtikuuta 2022 | 295 000 |
| 4 | Miitta Sorvali | 24. huhtikuuta 2022 | 364 000 |
| 5 | Roope Salminen | 1. toukokuuta 2022 | 367 000 |
| 6 | Sikke Sumari | 8. toukokuuta 2022 | 301 000 |
| 7 | Lasse Kukkonen | 15. toukokuuta 2022 | 299 000 |
| 8 | Erin Anttila | 22. toukokuuta 2022 | 304 000 |
| 9 | Martti Syrjä | 5. kesäkuuta 2022 | 258 000 |
| 10 | Linda Lampenius | 12. kesäkuuta 2022 | 253 000 |
↑  Keskikatsojamäärä televisiossa jakson ensiesityspäivänä.
Aiheesta muualla

Ohjelman traileri MTV:n YouTube-kanavalla
Hell Let Loose

| Hell Let Loose |
| --- | --- |

Kehittäjä:  Black Matter
Julkaisija:  Team17
Jakelija:  Steam ja Microsoft Store
Pelimoottori:  Unreal Engine 4
Julkaistu:  Windows 6. kesäkuuta 2019 (ennakkojulkaisu)  27. heinäkuuta 2021Konsolit 5. lokakuuta 2021
Lajityyppi:  ensimmäisen persoonan ammuntapeli
Pelimuoto:  moninpeli
Ikäluokitus:  ESRB: Alkaen 17 vuotta 
Alusta:  PlayStation 5, Xbox Series X/S, Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Hell Let Loose on Black Matterin kehittämä ja Team17:n julkaisema ensimmäisen persoonan ammuntapeli.
Peli julkistettiin onnistuneen Kickstarter-kampanjan kautta vuonna 2017, minkä avulla kehittäjät keräsivät yli 220 000 dollaria. Peli ennakkojulkaistiin vuonna 2019 Steamissa. Hell Let Loose sijoittuu toiseen maailmansotaan, ja sen pelimoottorina toimii Unreal Engine 4.
Pelaaminen

Pelit ovat yli 100 yhtäaikaisen pelaajan taisteluja kahden joukkueen välillä, jotka koostuvat pienemmistä, korkeintaan kuuden pelaajan ryhmistä. Lokakuussa 2019 pelissä oli kaksi erilaista pelitilaa; Warfare ja Offensive. Molemmissa tiloissa pelattava kartta jaetaan sektoreihin, joita kumpikin joukkue pyrkii valtaamaan ja hallitsemaan. Warfare-tilassa peli voitetaan joko hallitsemalla kaikkia sektoreita tietyssä ajassa, tai hallitsemalla valtaosaa niistä ajan loppuessa. Offensive-tilassa puolustava joukkue hallitsee kaikkia sektoreita pelin alkaessa, ja vastustajajoukkueen tehtävänä on vallata ne kaikki ennen kuin aika loppuu.
Kommunikaatio on pelissä keskeinen elementti. Jokaista yksikköä johtaa yksi upseeri, joka kykenee kommunikoimaan muiden upseerien ja komentajan kanssa asialle omistettua äänikanavaa hyväksi käyttäen. Samoin on olemassa yksikköihin ja läheisyyteen perustuvat äänikanavat. Vaihtoehtona kommunikoinnille äänikanavien kautta ovat tiimikohtaiset viestiketjut.
Kehitys

Kaksi vuotta kehityksen aloittamisen ja Kickstarter-kampanjan jälkeen peli julkaistiin Steamissa ennakkojulkaisuna 6. kesäkuuta 2019 eli Normandian maihinnousun 75. vuosipäivänä.
Pelissä esiintyvät, pelattavat kartat ovat suunniteltu historiallisten toisen maailmansodan sotatoimialueiden perusteella satelliittikuvausta, ilmakuvausta ja katutason kuvausta hyödyntämällä. Kehittäjien mukaan Sainte-Marie-du-Mont-kaupunkia jäljittelevä kartta on "1:1-skaalattu taistelukenttä", joka on jäljitelty edellä mainituin keinoin.
Vastaanotto

Pelaaja-lehden arvostelussa peli sai arvosanaksi 8/10. Peliä kehuttiin sen poikkeuksellisesta lähestymistavasta, kuten siitä että jokainen luoti voi tappaa. Moitteita peli sai muun muassa konsoliversioiden ohjelmointivirheistä ja kankeasta ohjauksesta.
Erie Times-News

Erie Times-News on yhdysvaltalainen Eriessä, Pennsylvaniassa ilmestyvä sanomalehti. Lehden ensimmäinen numero julkaistiin 12. huhtikuuta 1888, tuolloin nimellä Erie Daily Times. Vuonna 1959 nimeksi tuli Erie Morning News, ja nykyisen nimensä lehti sai vuonna 2000.
Lehden levikki arkisin on 56 124 kappaletta ja sunnuntaisin 75 680 kappaletta.
Aiheesta muualla

Erie Times Newsin kotisivut (englanniksi)
Botswanan maantiede

Botswanan maantiede kertoo Botswanan maantieteestä. Botswanan eteläpuolella sijaitsee Etelä-Afrikka, itäpuolella sijaitsee Zimbabwe ja pohjois- ja länsipuolella sijaitsee Namibia. Suurin osa maan pinta-alasta kuuluu Kalaharin autiomaahan, josta suurin osa on kasvillisuudeltaan niukkaa savannia ja autiomaan lounaisosa on puoliaavikkoa. Autiomaan maisemassa näkyy hiekkadyynejä ja muita hiekkakerrostumia. Maan lounaisosassa, Etelä-Afrikan rajalla on Transvaalin ylänkö, jota reunustavat reunavuoret. Botswanan keskiosa on joka puolelta vuorten ympäröimä. Botswanan alueella virtaavia jokia ovat Namibian rajaseudulla virtaava Chobe, Etelä-Afrikan rajalla virtaava Limpopo ja Okavango. Okavangon suisto on soista aluetta. Suiston kaakkoispuolella sijaitsevat Makarikarin suolajärvet, joiden alueelle Okavango ulottuu pisimmillään.
Botswana sijaitsee kaukana merialueilta ja se sijaitsee Kauriin kääntöpiirillä. Näiden seikkojen vuoksi ilmasto on kuivaa. Maan itä- ja pohjoisosassa ilmasto on kostein, mutta sielläkin vuotuinen sademäärä on keskimäärin vain 500-600 mm. Maan lounaisosassa vuotuinen sademäärä on tavallisesti alle 250 mm. Sademäärä vaihtelee siten, että joinakin vuosina on täysin sateetonta ja joskus esiintyy myrskyjä, jolloin sataa rankasti ja saattaa esiintyä jopa lyhtyaikaisia tulvia. Syyskuu on vuoden kuumin kuukausi, jolloin päivälämpötila on keskimäärin 33°C. Lämpötila viilenee hieman marraskuun lopulla, jolloin yleensä alkaa sadekausi. Toukokuulta elokuulle on vuoden kylmin aika, jolloin saattaa olla öisin hallaa.
Kuivilla savanneilla yleisimpiä kasveja ovat piikkipensaat ja apinanleipäpuu. Siellä täällä on pieniä metsäalueita, kuten maan koillisosassa sijaitseva mopanemetsä.
København Sydin asema

| København Syd |
| --- | --- |
 S-tog laiturit
Perustiedot
Lyhenne:  Nel
Paikkakunta:  Kööpenhamina
Valtio:  tanska
Avattu:  S-tog: 6. tammikuuta 2007 metro 22. kesäkuuta 2024
Muut nimet:  Ny Ellebjerg (10. joulukuuta 2023 asti)
Liikenne
Liikennöitsijä(t):  DSB
Lähijunat:  S-tog: A, E, F
Muut tiedot:  Kööpenhaminan metro: 
Asemarakennus
Tyyppi:  S-tog: pinta-asema metro: tunneliasema
Rakennettu:  S-tog: 2005-2007 metro:2018-2024
Valmistunut:  S-tog: 6. tammikuuta 2007 metro: 22. kesäkuuta 2024
Liukuportaita:  kyllä
Hissejä:  kyllä
Ratapiha
Raiteisto:  S-tog: 6 metro: 2
København Syd (tanskaksi København Syd Station, entinen Ny Ellebjerg Station) on rautatie- ja metroasema, joka sijaitsee Valbyn alueella Kööpenhaminan lounaisosassa, Tanskassa. Asema on monien rautatie- ja haara-linjojen risteyskohta, jotka kulkevat sen päälinjojen kautta tai haarautuvat niistä, ja sitä kehitetään asteittain Kööpenhaminan julkisen liikenteen tärkeäksi solmukohdaksi.